|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | РЕПУБЛИКА БЪЛГАРИЯ**НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – РЗОК Търговище, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-272 от 17.03.2014 година на Управителя на НЗОК

**ОБЯВЯВА КОНКУРС**

**ЗА ДЛЪЖНОСТ НАЧАЛНИК СЕКТОР**

**(ЕДНА ЩАТНА БРОЙКА)**

сектор „Договаряне, обработка и контрол на извънболнична медицинска и дентална помощ и аптеки” в отдел „Специализирана администрация” с месторабота в РЗОК гр. Търговище, при следните условия:

1. Минимални изисквания, предвидени в нормативните актове за заемане на конкурсната длъжност:

* + образование: Висше,
	+ образователно- квалификационна степен - Магистър;
	+ професионален опит – 3 години;

или

* + Минимален ранг ІІІ–ти младши.

2.Предпочитани специалности, по които е придобито образованието:

* + медицина, икономика или информатика.

3. Специфични изисквания за конкурсната длъжност:няма

4. Допълнителни изисквания за заемане на длъжността, съгласно утвърдена длъжностна характеристика:

* Притежаване на компютърни умения – Мicrosoft Word, Exel;
* Да познава законодателството в областта на задължителното здравно осигуряване и нормативни актове и правила, имащи отношение към структурата и дейността на НЗОК/РЗОК във връзка с изпълнението и контрола на договорената извънболнична медицинска и дентална помощ с изпълнителите, сключили договори с НЗОК/РЗОК и Аптеки, сключили договори с НЗОК/РЗОК за отпускане на лекарства,

медицински изделия и диетични храни за специални медицински цели, заплащани напълно или частично от НЗОК.

5. Начин за провеждане на конкурса:

* тест
* интервю

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* копие на документи удостоверяващи продължителността и областта на професионалния опит.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в

сградата на РЗОК - Търговище, всеки работен ден от 8.30 до 12.30 часа и от 13.00 до 16,30 часа.

Краен срок за подаване на документите до 31.03.2014 година включително.

8.Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК - Търговище, гр.Търговище, ул.”Трайко Китанчев” №37, партер.

Лице за контакт: Татяна Стефанова – старши счетоводител, отдел „Административно и правно обслужване”, телефон за връзка 0601/611 05.

9. Описание на длъжността:

Осъществяване, организация и контрол на задължителното здравно осигуряване в изпълнение на постигнатите договорености за оказване на извънболнична медицинска и дентална помощ при съответните условия, вид и обем с лечебните заведения - изпълнители на извънболнична помощ, сключили договори с НЗОК/РЗОК-Търговище и Аптеки, сключили договори с НЗОК/РЗОК за отпускане на лекарства, медицински изделия и диетични храни за специални медицински цели, заплащани напълно или частично от НЗОК.

Ръководи, планира, анализира, организира и контролира дейността по изготвянето, сключването и контрола и изпълнението на индивидуалните договори с лечебните заведения за извънболнична медицинска и дентална помощ и Аптеки.

10. Размер на основната заплата определена за длъжността – от 370 до 2100лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.